
Colegio EPI, como scol ganado di e proyecto EduTech 


A PINS ID CHE PDIIMIkmIA kl NINSITAIL 

Mm e EE =A DUN BSI € UAR DII, | | AN 

LEA YH wr E BY D EY APMUEN MPE SS ifa lla 
BE 


Gobierno di Aruba hunto cu Futura a bin cu un programa di 
innovacion, Edutech, na unda ta duna oportunidad na tur scol 
pa bin cu un provecto di innovacion cu nan ta desea pa nan 
scol, inscribi e provecto, traha riba dje v entrege pa asina por 
bin na remarke pa gana fondo pa por implementa e provecto 
desea. Colegio EPI tambe ta un scol cu a entrega nan provecto 
y a resulta di ta un di e ganadonan. 


Den un entrevista cu sefiora Gina Arends di Colegio EPI, el a 
splica cu e a wordo asigna pa ta e 'trekker' di e PLVS svsteem 
na unda el a sigui un workshop di digitalisacion, "Columbus 
Coach", pa ciclo 21. Pa e workshop aki, señora Arends mester 
a scirbi un proyecto riba con nan lo implementa e workshop 
aki na Colegio EPI. Directie di scol tabata asina enthusiasma 

cu e proyecto aki, cu a tuma e decision di no implementa esaki 
solamente pa nan sino pa tur trahado, docente y alumno di 
scol. E meta di Colegio EPI ta pa prepara tur hende, tanto 
studiantenan y docentenan pa e ciclo 21 cu ta rekeri hopi di 
cada persona. 


Na momento cu Colegio EPI a tuma nota di e proyecto di 
EduTech, a mira e oportunidad di por gana e fondonan pa por 
haci esaki un realidad. Mirando cu ya caba tabata tin un plan 
traha, e proceso di aplicacion tabata uno hopi mas facil. Aki ta 
unda Colegio EPI a aplica cu e resultado positivo di ta un di e 
scolnan ganador. E scol ta sumamente agradeci cu e premio 
aki y a uza e fondo den bukinan digital. 

Prome Minister Evelyn Wever-Croes: 


ESFUERSONAN CU A WORDO HACI PA 
CONSCIENTISA Y PREVENI 


A haci cu Aruba a haya evaluacion positivo di US State Department y 
wordo poni bek na e ranking Tier 2 


Durante Conferencia di prensa di Gobierno di Aruba diabierna 
mainta, Prome Minister a elabora riba algun di e esfuersonan 
cu a wordo haci pa asina Aruba haya un evaluacion positivo 
di US State Department y pone Aruba bek na e ranking Tier 2 


E Coċrdinatiecentrum mensenhandel en mensensmokkel 
(CMMA) a bin cu un campaña yama "Habri bo Wowo" pa asina 
conscientisa comunidad riba e importancia di ta alerta pa cu 
casonan di traficacion di hende. Ta importante pa ciudadanonan 
notifica autoridad den caso cu ta nota cu personanan ta wordo 
treci na un forma ilegal di otro pais, y ta wordo depriva di nan 
libertad, di por drenta y sali ora cu nan kier, si te hasta ora di bay 
banco tin un hende ta vigila nan, of si nota cu tin auto ta drenta 
sali cada rato di un cas den cercania, entre otro. Actualmente 
esaki no ta un problema grandi na Aruba pero mester haci 
tur esfuerso pa evita pa e bira grandi, principalmente door di 
preveni. Aki ta unda CMMA tin un trabou grandi pa haci. 


Manera a wordo indica door di Minister di Husticia Rocco 
Tjon, Aruba a haci hopi inversion, a duna sosten y atencion na 
nos departamento of coordinatie punt, y a haci esfuersonan 
internacional tambe. September aña pasa, Prome Minister 
durante su viahe na New York, a reuni cu e Deputy Assistance 
Secretary for Caribbean Affairs di State Department sra. 
Barbara Feinstein, y a splica señora Feinstein con importante 
esaki ta pa Aruba, y pa nan yuda Aruba pa nos no bay mas den 
Tier 3. Y nan a manda un hende cu ta compronde mas con e 
sistema ta aki na Aruba. 


Trece hende ilegal Aruba no ta algo permisibel, noble of normal. 
Esaki ta contra ley, specialmente si ta trece hende y bay abusa 
di nan. Ya caba na Aruba, un di cada 6 persona, 
ta indocumenta for di Venezuela. Gobierno ta 
haciendo tur esfuerso pa purba regula esaki y 
percura cu tur hende tin un bon calidad di bida. 3 
“Aruba como isla chikito, tin su limitacionnan. Nos 
ta un isla y tin limitacion financiero, pues laga nos 


haci loke mester wordo haci na un forma regular oz, 


no na forma illegal”, Prome Minister a indica. 

Prome Minister ta haci un peticion na comunidad 
di Aruba, pa hunto keda alerta y pa ora cu cualkier 
ciudadano sinti cu tin un caso di traficacion di 


LETTER OF INTENT TO FUND TIP ACTION PLAN 

ARUBA (Tier 2)' 


Prome Minister a enfatisa. 

Prome Minister ta gradici señora Jeanette Baars y señora 
Angela Persad, cu ta dos dama cu tin pasion pa e trabou aki 
den e Coördinatiecentrum mensenhandel en mensensmokkel 
(CMMA). Nan a sa di carga y mehora e trabou y awor convence 
US State Department di con bon Aruba ta haciendo su trabou. 
Tambe Prome Minister ta gradici henter e cadena di Husticia 
y Sociaal cu ta sostene e trabou aki. “Un danki di curason 
na boso tur y na Minister Rocco Tjon cu ta kere den esaki 
y cu tin un vision pa haci Aruba mas sigur y cu ta sostene e 
departamento y punto di coordinacion. 


“Ban haci tur otro esfuerso pa nos por mantene e rating aki 
pasobra ta masha poco isla den Caribe ta den Tier 2. Nos tin 
cu considera nos mes hopi dichoso cu esaki y semper traha 
pa sigui mehora. E compromiso di nos Gobierno ta pa sigui 
mehora y nos ta conta cu comunidad riba esaki tambe”, Prome 
Minister Evelyn Wever-Croes a expresa. 

COORDINATIE CENTRUM MENSENHANDEL MENSENSMOKKEL ARUBA (CMMA) 


hende, meld na CMMA di biaha pa nan por actua 
debidamente. Por haci esaki riba medionan social, 
cmmaruba of por yama e hotline, 5923231 of 
na oficina na 5975223 of tambe via email info@ 
cmmaruba.com. “Pues awor nos ta den Tier 2, y 
ta keda na cada un di nos pa nos keda mantene 
pasobra ta hunto nos mester combati esaki”, 


The Government of Aruba does not fully meet the minimum standards for the elimination of trafficking but is making 
significant efforts to do so. The government demonstrated overall increasing efforts compared with the previous 
reporting period, considering the impact of the COVID-19 pandemic, if any, on its anti-trafficking capacity; therefore 
Aruba was upgraded to Tier 2. These efforts included ident ll jg support services to more trafficking 
ictims; increasing screening of vulnerable populations, which led to nine potential victim referrals; and establishing 
i pi contract for the Coordination Center on Human Tr aid ing and Migrant Smuggling (CMMA) project 
manager, increasing the role's stability. 


mpaigns, including a new academic curriculum for 
secondary students; it pros staffing for the Human Traffic a gn Sr ing Unit (UMM), The 
govemment- funded and completed the renovation of an existing structure to creai ne i tar 


Key anti-traficking institutions did not coordinate fully, hindering the prosecution of retto crimes. 

Sheila Tromp Cabesante Colegio Pius X 
Como scol ganado di e proyecto EduTech 


Pius X School ta un di e scolnan ganado di e proyecto di 
EduTech. Señora Sheila Tromp, cabesante di e scol, a expresa 
durante un entrevista cu su persona ta sumamente contento 
cu Pius X School a logra di ta un di e ganadonan di e proyecto 
aki, mirando cu nan ta un scol innovativo, cu un team dinamico 
trahando semper na bienestar di e muchanan. Cu e fondo 
ricibi, nan a logra haya 7 "flipboards" pa nan klasnan, cual ta di 
gran beneficio pa nan por duna les adecuadamente. 


Señora Tromp a indica tambe, cu e scol na e momento aki ta 
bezig cu un tipo di eseñansa adaptivo, cu ta algo nobo na Aruba 
pa loke ta e scolnan basico. Nan ta traha cu un sistema Snap 
It cu ta ful personalisa, y pa esaki, e materialnan incluyendo un 
"flipborad" tabata necesario. 


Techonologia ta un gran parti di bida, y p'esey ta importante pa 
scolnan tambe cuminsa aplica digitalisacion den enseñansa. 
Pius X no ta uzando bukinan mas sino tur cos ta digital, 
motivando e muchanan hopi mas den nan estudio. E resultado 
tambe ta bisto den e muchanan. 


"Proyectonan manera esaki, ta di gran beneficio pa enseñansa 
pasobra nan ta yuda e scolnan pa yega na e nivel di technologia 
necesario. Nos ta motiva e scolnan pa haci uzo di fondonan 
asina manera Futura y EduTech cu ta brinda e oportunidad di 
logra un soño cu kisas riba un otro forma bo no lo yega asina 
facil. E ta tuma un poco tempo pa pone algo asina den otro 
pero hunto nos por logra cosnan grandi den bienestar di nos 
muchanan" Señora Tromp a expresa. 

Prome Minister Evelyn Wever-Croes: 


Dialuna 12 di juni atardi, Prome Minister Evelyn Wever-Croes 
a ricibi bishita di señor Quito Nicolaas kende ta disfrutando di 
vakantie na Aruba pa algun dia. E motibo pa e bishita di señor 
Nicolas ta pa entrega Prome Minister 2 buki di poema, Argus y 
Cucuisa Cabisha, als de aloé sluimert. 


Sr. Nicolaas, autor di varios obra literario cu a haya 
reconocimento den literatura, a ricibi un condecoracion real na 
Hulanda di Rey Willem Alexander pa entre otro su contribucion 
literario. Tambe, Na Leiden University Press (LUP), señor 
Nicolas hunto cu Cola Debrot y F.M. Arion, ta keda nomina 
como e 3 grandinan di Literatura. 


Na e edad di 17 aña, señor Quito Nicolaas a bay biba na 
Hulanda pa studia ciencia politica y ley. Durante su periodo di 
studiante, el a cuminsa skirbi. Señor Nicolaas semper a keda 
cu e cultura di Aruba den su curason y na Hulanda durante 


su condecoracion, a wordo considera como un constructor 
de brugnan den e relacion entre Aruba y Hulanda y un pilar 
di e cultura rico di Aruba. Na aña 2020, señor Nicolaas a 
celebra 40 aniversario como escritor, poeta y critico di buki. 
Señor Nicolaas a skirbi hopi storia cortico cu a wordo publica 
den corantnan na Hulanda y Aruba. Tambe, señor Nicolaas a 
duna lezingnan nacional y internacionan di literatura Arubiano, 
Antiyano y Caribense. Y asina, tin hopi mas pa menciona di e 
trayectoria di literatura di señor Quito Nicolaas. 


Prome Minister ta gradici señor Nicolaas pa su aporte na 
literatura, pa su apoyo pa nos cultura na Hulanda y conscientisa 
nos Arubianonan den tera leu pa semper stima nos cultura. 
“Un encuentro ameno cu un gran personahe Arubiano. Masha 
danki señor Nicolaas, nos ta hopi orguyoso di bo”, Prome 
Minister a expresa. 

Prome Minister Evelyn Wever-Croes: 

Diaranson ultimo, Prome Minister Evelyn Wever-Croes cu 
gran honor a ricibi señor Olivio de Cuba na su oficina na 
Bestuurskantoor. Señor Olivio de Cuba a traha hopi aña 
como fotografo na BUVO. Un trahado semper ehemplar y 
responsabel pa cu su trabou kende sigur a imprimi y reforsa 
hopi historia den cada fotografia cu el a tuma. 


Señor de Cuba a traha tambe hopi tempo cu señor Gilberto 
Francios ‘Betico’ Croes y a sigui Betico Croes cu su camara tur 


caminda. Cu hopi placer y emocion, Prome Minister a scucha 
algun anecdota cu señor de Cuba a conta di e tempo ey. Awor 
señor de Cuba ta gozando pa 25 aña caba di su pensioen bon 
mereci y su bishita na Bestuurskantoor tawata un deseo di 
señor de Cuba cu awor a wordo cumpli. 


Prome Minister ta gradici señor de Cuba pa su bishita masha 
grato mes y alabes ta felicita señor de Cuba cu su 85 aña cu el 
a cumpli diasabra ultimo. 

Minister Plenipotenciario mr. Ady Thijsen a atende | 
e recepcion na ocacion di celebracion di 125 aña 
di independencia di Republica di Filipinas. Minister 
Thijsen a felicita embahador Jose Eduardo ll 
Malaya cu nan dia Nacional. 


Na e ocacion aki Minister Thijsen a bisa embahador 
Malaya cu Aruba y Filipinas tin un relacion hopi 
estrecho, mirando cu tin hopi Filipinos ta biba y 
traha na Aruba. Embahador Malaya a bisa di ta 
pensa di bishita Aruba pa di dos biaha otro aña. 

Minister di Cultura Xiomara Maduro ta presenta: 


LOGO CAMPAÑA CONSCIENTISACION DI HISTORIA 
Y ABOLICION DI SCLAVITUD NA ARUBA 


Durante e conferencia di prensa Minister Maduro a trece dilanti 
cu pa inicia e campaña di conscientisacion tabatin mester di 
un logo. Studiantenan di Educampus como parti di nan Social 
Studies, bou di guia di docente Kenny Meyers, a ofrece pa 
diseña un logo pa e proyecto aki. E studiantenan a forma 
grupo y a entrega varios diseño di e logo, di cual e Comision 
a saca e logo ganador cual a wordo diseña pa Sarah-Isabelle 
Lee, Silvia-Andrea Lee y Nicolas Lee. E logo diseña a wordo 
adapta un poco. 


Minister di Cultura a duna splicacion y nificacion di e logo: 
Cadena: E cadena kibra ta refleha e liberacion di sclavitud, 
fin di un etapa scur den nos historia. E cadena ta representa 
tambe e (anhelo di) crecemento di e ser humano den un 
comienso nobo. 


Boto: E boto ta representa e forma con e esclavonan a wordo 
transporta na nos isla. Tambe e boto ta representa e rumbo 
actual cu nos kier tuma: sigui nabega den un direccion nobo. 


Solo: E simbolo di un comienso nobo: despues di e abolicion 
di sclavitud, Aruba a cuminsa un etapa nobo den e desaroyo 
socio-economico di nos pais y manera di dia habri y solo sali, 


nos cada un tin un oportunidad nobo pa progresa. 


Lama: Nos isla ta rondona pa lama y riba nos awanan 
esclavonan a wordo transporta pa Aruba. Riba e mesun 
awanan aki nos tin cu fiha nos bista riba un futuro y cambia 
rumbo pa nabega den e direccion corecto. 


Slogan: ‘Sclavitud ta parti di nos historia’. Nos tin rasgo den 
nos presente pero door di ta na altura di esaki, ta hunto so 
nos por percura pa sclavitud no forma parti di nos presente y 
futuro. 


Minister di Cultura a gradici Educampus pa nan colaboracion 
y a entrega cada un di e studiantenan ganador di e disefio y 
directora di Educampus un muestra di aprecio pa nan bunita 
contribucion na e campafia di conscientisacion y abolicion di 
sclavitud. 

Minister di Cultura Xiomara Maduro: 


CAMPAÑA CONSCIENTISACION DI HISTORIA Y 
ABOLICION DI SCLAVITUD NA ARUBA 


Sclavitud ta parti di nos pasado y ta importante pa conoce e historia aki pa 


evita cu nan por ripiti 

Den e conferencia di prensa Minister Maduro a splica cu e 
Comision Conscientisacion Sclavitud Aruba a traha riba un 
campaña di conscientisacion y a traha riba algun material di 
promocion. Pero, e tarea di conscientisacion ta uno grandi y 
Gobierno no por realisa esaki su so. Pa realisa un encargo 
asina importante, union y colaboracion ta necesario. Esaki ta 
e motibo pakico e Comision a reuni na varios ocasion cu algun 
stakeholders den nos comunidad pa asina hunto yega na un 
calendario di actividad cu e proposito di conscientisa, educa 
y informa comunidad di e historia y abolicion di sclavitud na 
Aruba. E campaña di conscientisacion ta inicia e dianan nos 
dilanti y lo intensiva esaki entrante lunanan venidero. 


Programanan Informativo 

Minister di Cultura ta informa cu durante e campaña lo haci 
uso di e medionan usual manera corant, radio, television y 
social media. Lo pone enfasis riba programanan informativo 
na television durante cual expertonan lo comparti nan 
sabiduria, riba varios parti cu tin di haber cu sclavitud. E parti 
di sanacion tambe lo wordo cubri pa asina sa e importancia di 
reconocemento y aceptacion. 

E prome programa“Sclavitud: parti di herencia di Aruba”, e 
historiado sr. Adi Martis, lo haci un recorido door di e epocanan 
di historia di Aruba, en particular e temporada di sclavitud di 
Aruba. E programa lo pasa riba diasabra 17 di juni pa 8'or 
di anochi na Telearuba y diadomingo dia 18 di juni pa 8'or di 


anochi na Diario tv. Minister Maduro ta extende un invitacion 
for di aworaki pa hunto cu famia pa wak e programa aki pa 
tanto nos como mayor, adulto y e muchanan por haya mas 
conocemento di nos propio historia. 

E siguiente programanan lo pasa tur dialuna 7'or na Telearuba 
y diamars 8'or na Diario tv. 


Encuentronan den barionan 

Tambe Minister Maduro den e conferencia di prensa a trece 
dilanti cu lo organisa encuentronan den barionan pa brinda 
y intercambia di informacion tocante di e topico historia di 
sclavitud den nos barionan. Esaki lo wordo anuncia den 
medionan di comunicacion y social media. Sclavitud ta un 
parti di nos historia. Y e ta un parti di historia cu hopi di nos 
no sa masha di dje, p'esey mester brinda informacion na nos 
comunidad pa haya mas conocemento di un periodo importante 
cu a tuma luga riba nos propio pais. 

Ta esencial pa nos ta consciente di kico tur a pasa, pa nos 
acepta cu esaki ta un parti scur di e historia comparti den Reino 
Hulandes y pa evita di haci mesun errornan di humanidad cu 
awe ainda ta keda refleha den discriminacion y distincion. 


Pa minister Maduro ta importante pa nos conoce nos pasado, ya 
cu esaki ta duna nos e conocemento necesario pa compronde 
nos presente y yuda nos fiha nos futuro. Sclavitud tambe a 
forma parti di nos pasado y p'esey ta importante pa conoce e 
historia aki pa evita cu nan por ripiti den presente y futuro. 


E encuentronan den barionan ta pa nos conoce e parti no 
mucho conoci aki di nos pasado, stimula dialogo den famia, 
organisacionnan, instanciannan, pa sa mas di e topico di 
sclavitud. Door di investiga, explora, conoce storia y historia, 
y hunto dialoga nos por duna un cara y honra e bida di nos 
ancestronan. 

Minister di Cultura Xiomara Maduro: 


DIA 1 DI JULI 2023 TA CONMEMORA 160 AÑA DI 
ABOLICION DI SCLAVITUD DOOR DI HULANDA DEN 
E COLONIANAN DI ANTIAS HULANDES Y SURNAM 


NL 


Den un conferencia di prensa Minister di Cultura Xiomara 
Maduro hunto Minister di Educacion Endy Croes, Representante 
di UNOCA Marvin Odor, Director di Archivo Nacional Aruba, 
Raymond Hernandez y historiado Adi Martis, kende actualmente 
ta residencia na Hulanda, a brinda informacion riba e historia 
den cual nos pais ta forma parti di reino pa locual ta e negoshi 
di sclavitud. 


Historia di sclavitud ta un tema actual den Reino 

Minister di Cultura Maduro a trece dilanti cu Historia di sclavitud 
ta un tema actual den Reino. Dia 1 di juli 2023ta conmemora 160 
aña di abolicion di sclavitud door di Hulanda den e colonianan 
di Antias Hulandes y Surnam. Sclavitud ta un negoshi cu a 
trece rikesa, pero tambe hopi tristesa cu a keda acumula 
dentro di siglonan. Aki na Aruba pa largo tempo e topico no 
tabata biba den comunidad, masha poco informacion a wordo 
duna na scolnan den un manera structural. Investigacionnan 
haci ta demostra cu na Aruba tambe tabatin esclavo. Aunke 
no den mesun extensidad y intensidad manera riba hopi otro 
pais den Caribe. Esaki no ta kita cu na Aruba tambe cosnan 
inhumano tabata tuma luga cu esclavonan. E cantidad di 
esclavo tabata menos en comparacion cu e otro islanan den 
Reino. Pero, Aruba tin su historia di sclavitud, un historia unico 
y propio. Historia a demostra cu Aruba a conoce varios tipo di 
esclavo, e esclavo indjan, esclavo cora 'rode slaven' y tambe 
e esclavonan transatlantico, e esclavonan di Africa cu a yega 
Aruba for di Corsou. 


Disculpa di Hulanda pa e historia di sclavitud na paisnan 
den Reino y Surnam 
Na vispera di 1 di juli cu ta conmemora 160 aña di abolicion di 

sclavitud pero muy principal despues cu dia 19 di december 
aña pasa, estado Hulandes pa medio di Premier Rutte a 
ofrece un disculpa pa e historia di sclavitud na paisnan den 
Reino y Surnam. Premier Rutte a bisa cu no solamente nos 
ta comparti un pasado, pero tambe un futuro y pa e motibo ey 
e disculpa ofreci no ta un fin, pero un continuacion 'we zetten 
vandaag een komma, geen punt’. Mas y mas ta bin e pregunta 
con lo sigui bay dilanti. Ta di suma importancia pa hunto como 
comunidad nos decifra kico lo mester bini despues di e komma. 
No solamente na conscientisacion pero tambe na investigacion 
kico ta e razgo cu scalivitud tin den nos comunidadnan di Aruba, 
Bonaire, Corsou, Sint Maarten y Surnam. Tanto tempo a pasa 
pero ainda den pensamento di hende, den nan actuacion ainda 
e razgo ta presente. 


Comision Conscientisacion Sclavitud Aruba 

Desde aña pasa a bin ta sinta cu instancianan cu ta trata e 
topico aki. Pa medio di Minister Maduro a institui un Comision 
Conscientisacion Sclavitud Aruba, un grupo di trabou cu ta 
consisti di miembronan di Ministerio di Cultura, Ministerio di 
Enseñansa y Archivo Nacional di Aruba, y como consehero sr. 
LucAlofs. Sr. Alofs ta un profesional cu a haci hopi investigacion 
riba e tereno di sclavitud y a skirbi bukinan tocante di sclavitud. 
Sr. Alofs pa algun aña caba ta participa den varios reunion 
encuanto e tema di sclavitud cu Hulanda y paisnan Caribense 
como un ‘stakeholder’ di Aruba y ta sali na interes di Aruba 
en cuanto di e tema aki. Meta di e Comision CCSA ta pa 
conscientisa comunidad di Aruba tocante historia y abolicion 
di sclavitud na Aruba. E mandatario a enfatisa cu e Comision 
aki no ta un Comision Nacional. Aruba no conoce un Comision 
Nacional di sclavitud ainda. 

Continuacion DIA 1 DI JULI 2023 TA CONMEMORA 160 ANA.... 


Conmemoracion 160 aña di abolicion di sclavitud door di 
Hulanda 

Minister Xiomara Maduro a informa cu dia 1 di juli 2023 ta 
conmemora 160 aña di abolicion di sclavitud door di Hulanda 
y gobierno di Aruba lo conmemora e fecha historico aki. Den e 
proximo dianan aki lo duna mas informacion tocante di esaki. 
Pa e mandatario ta importante pa brinda informacion na nos 
comunidad tocante historia di nos Pais. Specialmente e parti 
di e historia di sclavitud aki cu no a wordo conta ainda y cu pa 
hopi di nos no ta conoci ainda. Segun Miniser Maduro prome 
cu nos cuminsa cu e trayecto di guia pa yega na un trayecto 
di restaura, recupera y reconcilia nos mester conscientisa 
nos comunidad. E meta ta pa conscientisa, educa y informa 
comunidad di e historia y abolicion di sclavitud na Aruba. Pa 
por logra esaki lo inicia cu un campaña di conscientisacion na 
unda lo haci uso di e medionan usual manera corant, radio, 
television y social media. 

Dialuna mainta siman a habri caminda Minister di Turismo y 
Salud Publico sr. Dangui Oduber a duna un conferencia di 
prensa na Eagle Beach. Aki e mandatario a anuncia cu Tourism 
Product Enhancement Fund (TPEF) a haci compras di 100 bari 
di sushi cu lo bay wordo aloca na nos costa. 


E proyecto aki ta wordo haci den bon colaboracion cu 
departamento di DOW y Serlimar. Minister Oduber a 
menciona cu TPEF ta paga pa e barinan aki cu e fondo cu e 
tin presupuesta pa medio ambiente. DOW ta keda encarga pa 
supervisa e trabounan cu e ploegnan ta haci. Tambe nan lo 
coordina cu Serlimar unda e barinan ta bay keda aloca na nos 
costa. Serlimar ta keda encarga pa zorg pa e barinan di sushi. 
E 100 bari nan aki lo bay wordo aloca den e 10 areanan 
caminda e ploegnan di TPEF ta opera. E areanan aki lo ta 
entre Arashi Beach y Baby Beach na nos costa. TPEF tin un 
total di 10 ploeg cu ta mantene nos costa y beachnan limpi. E TPEF a keda funda na aña 2010, e ta un fondo cu a wordo 
barinan aki lo ta facil pa indentifica como cu riba nan ta bay tin traha cu e proposito pa inverti den provectonan cu ta contribui 
e logo di TPEF. na e mehoracion di e producto turistico di Aruba. 


Gobierno di Aruba 

keda limpi pa asina nos por brinda un miho producto na nos 
bishitantenan. Un medio ambiente limpi caminda nos localnan 
por disfruta di nos beachnan hunto cu nan famia. 


Minister Oduber menciona cu TPEF a financia varios 
proyectonan cu ta na caminda den e simannan nos dilanti. Tin 
e proyecto di hooiberg fase 3 caminda ta bay pone mosaic na 
e trapinan. Tin e proyecto di boardwalk Malmok fase 3 caminda 
ta bay drecha e landscaping na e fishermans hut. Despues lo 
sigui cu fase 4 caminda ta bay conecta e boardwalk te na Ritz 
Carlton y te na Radisson Blue. Tin e proyecto di renobacion 
di nos Museo Arqueologico Nacional Aruba. Un otro proyecto 
grandi na caminda ta e proyecto di embeyecimento di henter e 
strip di Eagle Beach. Por ultimo tin e proyecto di embevecimento 
di Rodgers Beach cu tambe ta bay wordo financia pa TPEF. 


Finalmente Minister Dangui Oduber a gradici e hunta di TPEF 
lidera pa e president sra. Sjeidy Feliciano. Tambe un danki 
na DOW y Serlimar pa nan bon colaboracion den e proyecto 
aki. Un proyecto necesario cu lo bay percura pa mantene nos 


S inisterio di Turismd 
y Salubridad Publico 


playanan limpi. 


Minister Oduber ta haci apelacion na communidad pa ban 
mantene nos beachnan limpi y haci bon uso di e barinan di 
sushi. 

Minister Dangui Oduber: 


RESULTADONAN DI TURISMO MEI 2023 TA SIGUI 
FUERTE. RECUPERACION DI 107% VS MEI 2019 


E cifranan di turismo pa cu luna di mei ta conoci. 
Minister di Turismo y Salud Publico sr. Dangui 
Oduber ta satisfecho cu e resultado di e prome 
5 lunanan di afia 2023. Den luna di mei 2023 
Aruba su turismo a surpasa cifranan di mei 2019 
cu tabata un afia record den turismo. Den luna di 
januari a registra un recuperacion total di 107% 
den comparacion cu afia 2019. 

Den e prome 5 lunanan di afia 2023 tur luna a 
conoce un recuperacion di mas di 100%. Esaki 
ta indica cu tin un cresemento den e cantidad di 
bishitantenan di “Stayovers”. Durante e prome 5 
lunanan Aruba a ricibi un total di 510,033 mil turista 
“stayover” cu ta un recuperacion di 7% compara cu 

+ STAY-OVER VISITOR ARRIVALS RECOVERY VS 2019 


Aruba su mercado mas grandi y importante cu ta e 
mercado Mericano a mira un recuperacion di 113% 
den mei vs mei 2019. Aruba a ricibi den januari 
2023 un total di 94,385 turista stay-over compara 
cu e 88,583 turista den mei di aña 2019. Esaki ta 
un crecemento di 5,842 turista. 


E turismo crucero tabata tin un crecemento di 19% 
den luna di mei den comparacion cu mei di 2022. 
Den luna di mei Aruba a ricibi un total di 44,358 
turista crucero, esaki ta 4,319 turista mas cu na 
mei di 2022. E cantidad di Calls ta aumenta cu 

5 Calls cu ta un crecemento di 45.5%. E aña aki 
na mei tabata tin 16 Calls y na mei 2022 tabata 
tin 11 Calls. Segun Minister Oduber tur indicador 
ta mustra cu den afia 2023 nos turismo crucero 
ta bay tin un recuperacion di entre 95% pa 100% 
compara cu aña 2019. 


E perspectiva pa locual ta e Tourism Credit (antes 
tourism receipt) cu ta wordo publica pa Banco 
Central tambe ta mustra bon den afia 2023. E 
cifra aki ta indica cuanto placa turismo ta laga den 
Aruba su economia. 

Den afia 2022 maske cu nos no tabata tin un 
recuperacion di 100% porciento di nos turismo tog 
e Tourism Credit a surpasa e cifra di afia 2019. 


Den afia 2022 turismo a laga mas di 4.4 biyon den Aruba su 
economia mientras cu na 2019 esaki tabata alrededor di 3.7 
biyon. Esaki tabata un cresemento di 118% porciento. Mirando 
e indicadornan manera nos RevPAR y cresementonan den tur 
e cifranan menciona y e proyeccionnan, na final di aña 2023 


510,033 


HOW LONG 
DID THEY STAY? 


3,678,970 


469,978 
Compared 


801,770 


563,3 372 


1,130,755 


~ 


y Ora ry alari ARUBA,COM = 
nos sis tin un mihor afia cu na 2022. 


E maneho di Minister Oduber ta dunando tremendo resultado 
y esaki ta danki na e hopi bon sinergia cu tin entre tur e 
partnernan den turismo. E mandatario a gradici y felicita ATA, 
AAA, APA, AHATA, ATSA y tur e trahadornan cu ta traha den 
turismo pa e bunita resultado. 

dao q. 


MINISTER ENDY CROES A BISHITA SANTA ROSA 
DEN CUADRO DI CELE 


N° 


En conexion cu Dia di San Juan, Departamento di Cultura 
hunto cu Santa Rosa a organisa un siman di e proyecto 
escolar Historia di San Juan pa e alumnonan di Scol Primario. 
Minister Endy Croes a bishita Santa Rosa diahuebs mainta, pa 
presencia e bunita proyecto cultural aki. Presente e mainta aki 
tabata directora di Santa Rosa Sra. Nathalie Maduro, director i 

suplente Sr. Humphrey Croes y Sr. Siegfried Dumfries director Concluvendo, Minister Endy Croes ta felcita Departamento di 
di Departamento di Cultura Aruba. E alumnonan a haya un Cultura y Santa Rosa pa inculca nos tradicion y cultura di Dera 
presentacion y demostracion di e fiesta di Dia di San Juan, Gay den tur nos muchanan pa e sigui pasa di generacion pa 
Dera Gay. Tambe, Minister Endy Croes tabatin e oportunidad generacion. Alabes Minister Endy Croes invita Pueblo di Aruba 
di entrega certificado na e scol- y alumnonan ganado. pa ban celebra nos cultura. Feliz Dia di Dera Gay. 


perni 

MINISTER ENDY CROES A PRESENCIA APERTURA DI 
E IST WOMAN OPEN CLASS SOFTBALL TOURNAMENT 


= E - ke 


Diabierna anochi, a tuma luga ceremonia di apertura di e 
campeonato femenino di softball slow pitch, Woman Open 
Class Softball Tournament organisa pa Dragon Hitters. Un 
total di ocho ekipo ta competiendo pa logra e titulo maximo di 
e campeonato. E toreno tin un duracion di casi tres (3) luna 
V ta finalisa mita di luna di augustus proximo. Lo hunga un 
total di 56 wega riba diabierna v diasabra durante ocho siman. 
E ekiponan cu ta participa ta Dragon Hitters Queen, Mal Bat 
Angels, Warriors, Flenge Flenge SBT, Sweet Devils, Splash 
SBT, Eagles v SK Ladies. 


Durante e ceremonia di apertura, Minister Endv Croes a 
lansa e prome bala pa duna inicio na e campeonato. Minister 
Endv Croes ta gradici S.V. Dragon Hitters pa e invitacion v 
caluroso recepcion. Alabes e mandatario di deporte ta gradici 


S.V. Dragon Hitters pa organisa e tremendo torneo. Minister 
Endy Croes ta desea e ekiponan hopi exito den e torneo. Cu 
disciplina, deseo, dedicacion y determinacion boso ta logra. 


MINISTER ENDY CROES A DUNA INICIO NA IBISA 
KIDS AND YOUTH RUN 


4 


| - 7 A 
Diasabra mainta, dilanti di oficina nobo di Comite Olimpico 
Arubano na Vondellaan a tuma luga IBISA Kids and Youth Run. 
Minister Endy Croes tabata presente pa duna inicio na e careda 
aki. IBISA Kids and Youth Run a cuminsa pa exactamente seis 
or y a termina pa dies or di mainta. IBISA Kids and Youth Run 
ta e careda mas grandi pa mucha. Alrededor di 750 alumno 
di scol a participa. E muchanan tabata contento di por forma 
parti di e celebracion mundial di Dia Olimpico. Hunto cu nan 
amistad, famia y maestronan di scol, e muchanan a disfruta 


È 


: 5 : # 


di un dushi mainta deportivo. Tur afia riba e fecha 23 di juni, 
rond mundo ta celebra Dia Olimpico. Sinembargo, Comite 
Olimpico Arubano a celebra esaki 1 siman prome mirando e 
compromiso pa cu e Weganan Centro Americano y del Caribe 
unda cu Aruba ta participa cu un delegacion grandi na El 
Salvador y ta biahando diaranson awor. Minister Endy Croes 
ta felecita IBISA y Comite Olimpico Arubano cu e exitoso Kids 
and Youth Run. 

ALMUERSO Y SERVICIO NA CADUSHI RESTAURANT 
A brinda oportunidad na e alumnonan pa practica tecnicanan di 
trabou di restaurant 


Diabierna ultimo, Minister Endy Croes tabata invita pa un “3 
course lunch” prepara pa e alumnonan di E.P.B. na Cadushi 
Restaurant di E.P.B San Nicolas. E almuerso a brinda e 
alumnonan di Unidad di Servicio di prome afia di e estudio 
nobo di Gastheer-Gastvrouw (ABO nivel2) y alumnonan di 
klas 3 di Keukenmedewerker nivel Doorstroom y Uitstroom e 
oportunidad pa practica tur e tecnicanan cu nan a sifia relaciona 
cu trabou den un restaurant. Bou guia di nan docentenan, e 
alumnonan mes a prepara, cushina y sirbi e cuminda. Meta 
principal ta pa e alumnonan por sigui amplia nan conocemento 
y habilidad cu nan a desaroya durante nan estudio na E.P.B. 
San Nicolas. Alabes ta un bon preparacion y experencia pa 
e alumnonan eherece nan futuro profesion. E menu tabata 
consisti di un aperitivo; Ceviche “Punta Basora”, Refreshment 
“Seroe Colorado”, plato principal: Chicken “Butucu” galifia 
cu asparagus y ying yang sauce, como dessert: Central 
Madeirense cu a consisti di bolo di pistacho, bolo di chateau 
y bolo di cashupete acompafia cu “San Nicolas Store” esta un 
dushi koffie of te. Na e ocasion special aki a inaugura e logo 
oficial di Cadushi Restaurant door di Minister di Ensefiansa y 
Deporte Endy Croes hunto cu vice presidente di SEPB Sra. 
Marieska Dafia y e hoben Zarelda Lobban disefiado di e logo. 


Na final di e merdia ameno, Minister Endy Croes a haya un 
recorido den e cushina di Cadushi Restaurant, unda el a felicita 
e alumnonan pa cushina un delicioso cuminda. E mandatario a 
expresa cu e alumnonan ta hopi bon prepara, el a keda inspira 
y motiva di loke a presencia. Finalmente, Minister Endy Croes 
ta manda palabranan di pabien na tur alumno pa e tremendo 
cuminda y excelente servicio. Danki na E.P.B. y directiva di 
S.E.P.B. pa e invitacion. Minister Endy Croes ta gradici director 
Sr. Rensley Mathilda y tur docente pa prepara e alumnonan 
asina bon pa asina nan por drenta den mercado laboral y/of 
continua cu nan estudio. Masha pabien. 

Minister Endy Croes: 


PRONTO E SCOLNAN DI DPS LO TIN UN SISTEMA 
DIGITALISA MAS INNOVATIVO Y CONFIABEL 


Recientemente, Minister di Enseñansa y Deporte Endy Croes 
a reuni cu directiva y IT di Dienst Publieke Scholen (DPS) pa 
elabora riba modernisacion di scolnan di DPS den su totalidad. 
Manera ta conoci, dia 26 di april ultimo, Minister Endy Croes 
hunto cu director di DPS, Sr. Ivan Croes y director di SETAR 
N.V., Sr. Roland Croes a firma un convenio pa 20 scol di DPS 


haya fiber high speed internet. Banda di e proyecto aki, a 
presenta un otro proyecto di SETAR pa mehora servicio den 
su totalidad, esta Fortinet. Esaki sigur ta un inversion cu ta bay 
percura pa e sistema cu SETAR ta ofrece ta mas confiabel. 
DPS lo traha di un forma mas innovativo, digitalisa y hopi mas 
line riba un sistema cu SETAR ta provee. 


PLATAFORMA 1 A REUNI PA ELABORA RIBA E 
DESAROYONAN RELACIONA CU ENSEÑANSA 


Recientemente, Minister di Enseñansa Endy Croes a reuni 
cu Plataforma 1 na John F. Kennedy Education Center Aruba 
(JFK) pa elabora riba diferente punto importante relaciona cu 
enseñansa. Plataforma 1 ta consisti di 10 schoolbestuur di 
Aruba, Departamento di Enseñansa Aruba (DEA) y Minister 
di Enseñansa y ta reuni cada 6 pa 8 siman, unda ta trata 
diferente tema specifico di, entre otro, Doorlichting Rapport, 
PEN 2030, Sustainable Development Goals (SDG) number 4. 
Durante e encuentro aki a duna un update di e desaroyo di 
e trabounan. Dia 25 di mei ultimo, Tijdelijke Werkorganisatie 
(TWO) Hulanda tabata na Aruba pa delinea e progreso den 
e Doorlichting Rapport y haci cierto palabracion concreto di 
locual mester haci y pa ki tempo mester keda cla. Plataforma 


1 a haya oportunidad tambe pa duna nan punto di interes. 
Finalmente, Minister Endy Croes ta indica cu hunto por resolve 
tur problema den enseñansa pa hib'e na un otro nivel. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


